আজ স্কাইওয়াকের উদ্বোধন করলেন মুখ্যমন্ত্রী ।  ফেরি, ট্রেন, প্রস্তাবিত মেট্রো, তিন পথেই যুক্ত  ঝাঁ-চকচকে আকাশপথ।  মঙ্গলবার থেকেই স্কাইওয়াক খুলে যাচ্ছে সাধারণ মানুষের জন্য।
 নিজস্ব প্রতিবেদন:  নতুন মাইলফলক বাংলার।  খুলে গেল দেশের  প্রথম স্কাইওয়াক।  দক্ষিণেশ্বর স্টেশন থেকে এবার পলকে ভবতারিণীর মন্দির।  দুঘণ্টার রাস্তা পৌছে যাবেন কয়েক মিনিটে। আজ স্কাইওয়াকের উদ্বোধন করলেন মুখ্যমন্ত্রী ।  ফেরি, ট্রেন, প্রস্তাবিত মেট্রো, তিন পথেই যুক্ত  ঝাঁ-চকচকে আকাশপথ।  মঙ্গলবার থেকেই স্কাইওয়াক খুলে যাচ্ছে সাধারণ মানুষের জন্য। ৬০ কোটি টাকা খরচে গড়ে উঠেছে এই স্কাইওয়াক।  লম্বায় ৩৮০ মিটার, চওড়ায় ১০ মিটার। রয়েছে ১২টি চলমান সিঁড়ি,  ৮টি সিঁড়ি , ৪টি লিফট। অগ্নিনির্বাপণ ব্যবস্থা থেকে সিসিটিভি।  স্কাইওয়াকে থাকছে থ্রি-ডি আলোকসজ্জাও। স্কাইওয়াকের ভেতরে বেশ কয়েকটি দেকানও থাকবে। এখান থেকেই পুজোর জিনিসপত্র কিনে মন্দিরে ঢুকতে পারবেন দর্শনার্থীরা। একদিকে যেমন দক্ষিণেশ্বরের দর্শনার্থীদের সুবিধে হবে, তেমনই ডানলপের ব্যস্ত রাস্তার যানজটও বহুমাত্রায় কমে যাবে।